cyanic-selkie/wikianc huggingface dataset:
Ståle Kyllingstad
Ståle Kyllingstad var fødd i Kvinesdal kommune i Vest-Agder, men han voks opp på Soma i Høyland kommune i Rogaland. Han gjekk først ved Norsk Kunsthandverksskule på Voss og studerte sidan ved Statens Kunstakademi. Etter dette drog han til Paris (1926), der han gjekk i lære hos den franske bilethoggaren Antoine Bourdelle. Kyllingstad debuterte på Haustutstillinga i 1927, like etter drog han til USA. Der arbeidde han òg saman med franske kunstnarar. Frå 1933 heldt han til på Austlandet, der han i 1936 vart knytt til Hadeland Glassverk på Jevnaker. Han fungerte òg i mange år som kunstmeldar i Nationen. I 1950 kjøpte han og busette seg på eigendommen Trygstad i Norderhov i Ringerike kommune, der han vart buande livet ut.
Kyllingstad hevda sjølv å ha hogge ut meir enn 800 tonn granitt i si tid. Han hogg meir enn hundre større kunstverk. Mange av desse var krigsminnesmerke. Elles er han mellom anna kjend for kjempehovudet av Aasmund Olavsson Vinje ved Eidsbugarden, «Havfruen» i Stavanger og bjørnane på bybrua i Hønefoss. Kyllingstad bidrog òg med glasarbeid i utsmykkinga av det norske cruiseskipet MY «Stella Polaris» frå 1927.
Kapp Norvegia i Dronning Maud Land
Kapp Norvegia er eit kjenneleg nes langs Kronprinsesse Märtha Kyst i Dronning Maud Land. Det markerer nordaustenden av Riiser-Larsenisen i Aust-Antarktis og grensa mellom Weddellhavet og Kong Haakon 7 Hav. Det vart oppdaga av offiser Hjalmar Riiser-Larsen i februar 1930 på ein flytur frå «Norvegia», skipet som ekspedisjonen nytta. Neset vart namngjeve av Riiser-Larsen etter skipet.
Mount Nicholas
Mount Nicholas er eit fjell, 1465 moh, som ligg 5,5 nautiske mil (10 km) sør-sørvest for Cape Brown og lengst nord i Douglas Range på austsida av Aleksanderøya i Antarktis.
Det vart oppdaga og grovt kartlagd frå avstand i 1909 av Den franske antarktisekspedisjonen under Charcot, som namngav det Ile Nicolas II etter Nikolai II, då regjerande tsar av Russland. Den franske antarktisekspedisjonen sine kart syner fjellet som ei øy, eller eit mogeleg nes, skild av eit sund frå Aleksanderøya. Kysten i nærleiken vart fotografert frå lufta i 1937 av British Graham Land Expedition (BGLE), men namnet til Charcot vart endra av Rymill til «Cape Nicholas» og vart feilaktig nytta om sjøsida av Mount Calais, kring 13 nautiske mil (24 km) mot nord-nordvest. Landmålingar i 1948 av Falkland Islands Dependencies Survey (FIDS) identifiserte det originale fjellet som Charcot hadde trudd var øya «Ile Nicolas II».
FJellet består av både vulkanske og sedimentære bergartar.
Kjelder
''
Oberon Peak
Oberon Peak er ein isolert nunatak, med ei høgd opp mot kring 1250 moh, ved toppen av Uranusbreen og 8 nautiske mil (15 km) nord-nordvest for Titania Peak sentralt på Aleksanderøya i Antarktis. Det vart først kartlagd frå flyfoto tekne av Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960. Det vart namngjeve av United Kingdom Antarctic Place-Names Committee (UK-APC) etter tilknytinga til nærliggande Uranusbreen. Oberon er ein av månane til Uranus.
Ambortius O. Lindvig
Ambortius Olsen Lindvig var ein norsk skipsreiar og politikar frå Kragerø.
Far til Lindvig var skipsreiar. 1871 tok sonen styrmannseksamen og var til sjøs i 14 år, hovudsakleg på langfart. I ni år var han skipper. 1874/75 og 1876/77 lærte han språk i høvesvisTyskland og Frankrike. År 1885 slo han seg til i fødebyen som skipsreiar, seinare dreiv han og som skipsmeklar og eksportør av is. I si reiarverksemd satsa han på stålskip til fart på Mexico og India, seinare sette han inn dampskip. I 1914 disponerte han 15 dampskip.
Lindvig var medlem av formannskapet i Kragerø i 20 år, fleire år var han ordførar. Elles direktør i den lokale sparebanken, og mange kommunale verv.
Lindvig representerte Kragerø på Stortinget 1895-1900 og 1906-12. Han var medlem av tollkomiteen 1895-97 og sekretær i same 1898-1900. I 1906 vart han på nytt vald inn i tollkomiteen, nestformann 1908-12. Han var visepresident i Odelstinget 1908-09 og president 1910-12. 1909 var han medlem av den forsterka næringskomite nr 1 og 1910-12 av valkomiteen. Lindvig var fyrst tilslutta Venstre, seinare Frisinna Venstre. Han var handelsminister 1912-13 i Bratlie-regjeringa. Dei åra han var stortingsmann var han seks gonger permittert for å styre med forretningane sine.
Lindvig var president i Norges Rederiforbund 1915-18 og budde i Oslo frå 1912.
Denny Dias
Karriere
Dias arbeidde med sitt eige band i kjellaren sin i Hicksville i New York, då han sette inn ei annonse i The Village Voice sommaren 1970 etter ein klaverspelar og bassist. Donald Fagen og Walter Becker svarte på annonsen. Dei vart med i bandet hans og byrja raskt å spele eigne songar. Dias sparka resten av bandet og dei tre flytta til California, og fekk inn trommeslagaren Jim Hodder, gitaristen Jeff «Skunk» Baxter og songaren David Palmer før dei gjekk i studio for ABC/Dunhill Records som Steely Dan. Dias var fast medlem av bandet på Can't Buy a Thrill frå 1972 (med ein elektrisk sitarsolo på songen «Do It Again»), Countdown to Ecstasy frå 1973 og Pretzel Logic frå 1974. Etter turneen for Pretzel Logic, valde Becker og Fagen å løyse bandet opp og bruke studiomusikarar på framtidige album. Sjølv om Dias ikkje lenger var medlem av bandet, fortsette han å arbeide med dei som studiogitarist og var med på Katy Lied i 1975, The Royal Scam i 1976 og Aja i 1977. I 1991 vart han medlem av Toto for sommarturneen deira. Han har òg arbeidd med Wayne Shorter, Wilfrido Vargas og Pete Christlieb. Somme av dei originale songane til Dis vart spelt inn i 1999 for albumet Matter of Time, med Lisa Jason (vokal) og Andy Bergsten (bass) i kjernen av bandet.
I 2012 spelte Dias med Spanky and Our Gang. I 2014 spelte han med Denny Dias and Friends.
Diskografi
Med Steely Dan
Med andre
Raudhalsgås
Raudhalsgås (Branta ruficollis) er ein fugl i andefamilien.
Anitta Suikkari
Anitta Suikkari er ein norsk-finsk skodespelar og regissør.
Suikkari blei fødd i Karelen i Finland.
Suikkari var ein av initiativtakarane til Sampo Teater saman med Mette Brantzeg. Teateret blei skipa i Oslo i 1983, og flytta til Tromsø i 1988. og Suikkari fungerte som skodespelar og kunstnerisk rådgjevar. Etter at Brantzeg trekte seg som dagleg leiar i 1992 kom Makka Kleist inn i denne rolla. Kleist og Suikkari fortsette arbeidet med samarbeidsproduksjonar og soloprosjekt, med Brantzeg framleis verksam som regissør på fleire produksjonar.
Suikkari har medverka på fleire scener, blant anna på Perleporten, Hålogaland Teater, Agder teater, Dramatikkens hus, Ice Globe Theater i Jukkasjärvi og Giron Sámi Teater.
Sidan 1990 har ho vore tilknytt Beaivváš Sámi Našunálateáhter som del av ensemblet.
Ho har òg medverka i fleire filmar og TV-produksjonar, blant anna Havlandet (1985), Stol på Ministeren (1996), Bázo (2003) Macbeth (2004).
I 2004 blei ho nominert til Amandaprisen for beste kvinnelege hovudrolle i filmen Bázo. I 2013 blei ho nominert til Heddaprisen i klassa beste kvinnelege birolle.
Syndese
Syndese er ei nemning i språkvitskapen for å binda saman ord, setningsledd eller setningar ved hjelp av konjunksjon, t.d. og. Ordet kjem av gresk syn- og deein, som tyder saman- og binda. Norsk uttale er synde`se. Syndese kan bli brukt som eit litterært verkemiddel. Det motsette av syndese er asyndese.
Døme på syndese som litterært verkemiddel
Syndese er brukt som eit litterært verkemiddel i skapingssoga i Bibelen. I Første Mosebok, kap. 1, vers 2, heiter det:
Denne bruken av konjunksjonen og seinkar farten i teksten, framhevar kvart ledd og skaper ei høgtidleg stemning. Verknaden blir forsterka ved at dei same formuleringane blir gjentekne ettersom skapingsverket skrid framover. I slutten av kap. 1 heiter det:
Syndesen er med og understrekar kvart ledd i opprekninga.
Også Ivar Aasen synte sans for det konkrete mangfaldet då han i diktet Gamle Norig skildra norsk natur:
Syndesen styrkjer den kjærlege dvelinga ved naturen som opprekninga er uttrykk for.
I romanen Pan av Knut Hamsun, som er kjend for sine vakre innslag av prosalyrikk, er syndese eitt av verkemidla:
Adrien Silva
Adrien Sébastien Perruchet da Silva  er ein franskfødd portugisisk fotballspelar som sidan 2020 har spelt på den italienske klubben Sampdoria. Han vart europameister 2016 for Portugal og har tre gongar vore med om å vinne den portugisiske cupmeistersskapen, to gongar med Sporting Lisboa og ein gong med Académica. I
Jim Hodder
Jim Hodder var ein USA-amerikansk trommeslagar, mest kjend som tidleg medlem av Steely Dan. Etter at han leia det Boston-baserte gruppa The Bead Game, flytta Hodder til Los Angeles for å bli med i den første besetninga av Steely Dan. Han var med på dei tre første albuma deira før han slutta i gruppa i 1974. Han arbeidde sidan som studiomusikar fram til han drukna i eit symjebasseng og døydde i 1990.
Kapp Omega
Kapp Omega er eit kjenneleg nes mellom Omegabreen og Darumafjellet på kysten av Dronning Maud Land. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957–62, som gav det namnet Omega.
Forretningsbank
Ein forretningsbank er ein bank som er organisert som eit privat aksjeselskap. Forretningsbankar blei tidlegare også kalla aksjebankar.
Arild i Skåne
Badestad og kunstnarkoloni
Saman med det nærliggande Mölle har Arild vore ein velkjend badestad siden byrjinga av 1900-talet.
Forretningsbank
Forretningsbankar i Noreg
Forretningsbankar i Noreg er regulert av Forretningsbanklova av 24. mai 1961 nr. 2. Lova seier mellom anna at ein norsk forretningsbank minst må ha ein aksjekapital som tilsvarar 5 millionar Euro. Kongen kan i spesielle tilfelle samtykke i ein lågare aksjekapital, likevel ikkje under 1 million Euro. Norske forretningsbankar står under tilsyn frå Finanstilsynet.
Arild i Skåne
Badestad og kunstnarkoloni
Arild var òg ein etablert kunstnarkoloni med kjende namn som Gustaf Rydberg, Gustaf Cederström, Fritz von Dardel, Olof Krumlinde, Isaac Grünewald, Natanael Beskow, Rickard Berg og Herman Österlund samt fleire Skagenmalere, som samla seg på Mor Cillas vertshus. På Kullaberg kunne dei dra fordel av eit sterkt sommarlys som minna om det i Skagen. Ein av dei første kunstnarane som oppdaga Arild var den norske målaren Adolph Tidemand.
Forretningsbank
Forretningsbankar i Noreg
Blant dei tidlegaste forretningsbankane i Noreg kan nemnast:
Arild i Skåne
Attraksjonar
I Arild ligg Arilds kapell, det eianste bevarte frittståande kapellet i Skåne frå mellomalderen. Arild er ein populær sommarby med aktivitetar som golf, sportsfiske, tennis, segling og dykking.
Forretningsbank
Bakgrunnsstoff
[http://www.lovdata.no/all/nl-19610524-002.html Lov om forretningsbanker av 24. mai 1961 nr. 2 hos Lovdata]
Isbrem
Isbrem (etter engelsk språkpåverknad òg kalla shelf-is eller is-shelf) er eit tjukt lag med is som strøymer frå land og strekkjer seg ut i sjøen over kontinentalsokkelen. Isen kan vere opp i mot 800 meter tjukk og skapar ein vegg, ein isbarriere eller isfront, på opptil 50 meter mot sjøen.
Dei fleste isbremmane finn ein i Antarktis, der omtrent 10 % av tørre landområde er isbremmar. Mindre isbremmar finst òg i Canada og rundt Grønland. Rossisen i Antarktis er den største isbremmen på jorda.
Ferskt smeltevatn på undersida av isbremmane er viktig for havsirku­lasjonen og isdekket rundt Antarktis. Vatnet som renn ut i havet dannar eit overflatelag med ferskt og kaldt vann. I overflatelaget blir det danna sjøis. Stundom bryt større og mindre delar av isbremmen laus og driv til havs som flate, tavleforma isfjell.
På grunn av global oppvarming er det dei seinare åra registrert at fleire isbremmar har minska i omfang.
Verdscupen i alpine greiner 2008/Menn
Verdscupen i alpine greiner for menn i 2008-sesongen tok til 28. oktober 2007 i Sölden i Austerrike og vart avslutta 15. mars 2008 i Bormio i Italia. Turneringa omfatta 40 renn og 41 tevlingar. Tevlingane fordelte seg på 11 slalåmrenn, 8 storslalåmrenn, 7 super-g-renn, 10 utforrenn, 4 superkombinasjonar og ei kombinasjonstevling, den siste basert på allereie avvikla enkeltrenn i slalåm og utfor.
Bode Miller frå USA vann FIS-pokalen for andre gong, tre år etter den fyrste triumfen. Benjamin Raich frå Austerrike kom andre- og Didier Cuche frå Sveits på tredjeplass.
Latin-Amerikagruppene i Noreg
Latin-Amerikagruppene i Noreg (LAG) er ein norsk organisasjon som driv med solidaritet med Latin-Amerika. Landsorganisasjonen vart stifta i 1977, og har i dag lokallag i Oslo, Bergen, Stavanger, Trondheim og Kristiansand. Han er partipolitisk uavhengig, og arbeider for demokratisering, fred, menneskerettar og alternativ til ny-liberalismen. Tore Isungset Støve er leiar, og Heidi Lundeberg er dagleg leiar.
Latin-Amerikagruppene gjev ut magasinet Latin-Amerika, og er med-eigar i Verdensmagasinet X.
Brigadar
Sidan 1980 har Latin-Amerikagruppene sendt grupper med friviljuge solidaritetsarbeidarar,, kalla brigadar til land i Latin-Amerika, fyrst for å hjelpa landa med arbeidskraft, men etter 1997 for å driva informasjonsarbeid i Noreg. Fram til 1988 var brigadane i direkte samarbeid med Sandinist-regjeringa i Nicaragua, medan dei var i samarbeid med bondeorganisasjonen UNAG fram til 1995.
Sidan 1997 har gruppene samarbeidd med ulike friviljuge organisasjonar på kontinentet.
Bakgrunnsstoff
http://www.latin-amerikagruppene.no
Isfot
Ein isfot er ein del av eit isfjell eller isflak under vatn som stikk framover. Dette skjer ved at vatnet i overflata tiner den øvre delen av isen. Ein isfot kan stikke langt fram under vatnet og vere farlege for skip, som kan tru dei er på trygg avstand frå isen.
Isfot vert òg nytta om is på stranda eller i sjøkanten i polarstrøk. Det er is som ligg på land og ikkje hevar og senkar seg med tidvatnet. Han vert skild frå den isen som flyttar seg ved ein smal eller brei sprekk. Dette vert òg kalla landkall og oppstår ved at sjøisen frys fast på grunt vatn ved strendene der ein har permafrost. Tjukkleiken kan auke ved at snø driv saman under bratte skrentar i strandkanten og ved sjøsprøyt.
Korsvoll i Oslo
Korsvoll er eit bustadsstrøk i Oslo, med villa- og rekkjehusbusetnad.
Alex Harvey
Alex Harvey er ein kanadisk langrennar frå staten Québec, som vart verdsmeister i lagsprint i 2011 og på 50 km i 2017. Han har dessutan sikra seg eitt VM-sølv og to VM-bronsar i same tidsrommet.
Korsvoll i Oslo
Korsvoll grensar til Kringsjå i nordvest, Nordmarka i nord, Brekke i aust, Nydalen i søraust, Tåsen i sør, og Nordberg i vest.
Alex Harvey
Harvey vann VM-gull på lagsprinten saman med Devon Kershaw under Ski-VM 2011 i Holmenkollen etter å ha spurta forbi norske Ola Vigen Hattestad på oppløpet. Individuelt kom han på femteplassen på femmila i same meisterskapen. To år seinare kneip Harvey bronsemedaljen i sprinttevlinga då Ski-VM 2013 fann stad i Val di Fiemme i Italia. Ved Ski-VM 2015 i Falun kleiv han eitt steg opp på sigerspallen i den same øvinga, einast nordmannen Petter Northug heldt han bak seg. To dagar etterpå tok Harvey bronsemedaljen på 30-kilometeren.
Korsvoll i Oslo
Grunna nærleik til Nordmarka er Korsvoll eit populært strøk for barnefamiliar. På Korsvoll ligg Korsvoll barneskule. Dei fleste som går på Korsvoll barneskule byrjar på Nordberg ungdomsskule. Nokon vel òg å byrja på Engebråten.
Alex Harvey
Under Ski-VM 2017 i Lahti vart Harvey femtemann på tremila. Vel ei veke seinare gjorde han sitt livs løp og tok sitt fyrste individuelle meisterskapsgull, etter å ha vunne spurten i ein rekordsnøgg 50 km i fristil.
Korsvoll i Oslo
Idrettslaget
Korsvoll har eit aktivt idrettsmiljø med fotball som den største aktiviteten. 6.september 2003 var den offisielle opninga av kunstgrasbanen på Korsvoll. Herrelaget i fotball rykte opp i 2. divisjon i 2005-sesongen og forsvarte plassen med ein god 8.-plass i 2006-sesongen etter ein særs sterk haustsesong. Sesongen 2007 og 2008 enda med 9.-plass. Korsvoll IL har no fremja forslag om å byggja ein idrettshall på Korsvollbanen.
Alex Harvey
Også faren Pierre Harvey var ein internasjonal toppløpar i langrenn.
Branta
Branta er ei biologisk slekt av seks artar «svarte gjæser», vassfuglar i andefamilien Anatidae. Dei lever i dei nordlege kystregionene av den palearktiske regionen og over heile Nord-Amerika og Grønland. Om vinteren migrerer dei til meir sørlege kystar. Hawaiigås er standfugl på Hawaii. Det finst òg forvilla fuglar av innførte kanadagjæser på New Zealand.
Artar innanfor slekta Branta kan skiljast frå alle andre gjæser på dei svarte mørk gråfarga bein. I tillegg svart nebb og store svarte område på hovud og nakke, med kvite, eller i éit tilfelle, oker, detaljar som kan brukast til å skilje dei ulike artene frå kvarandre. Hawaiigås, som på mange måtar skil seg frå dei andre, har ingen kvite detaljar på hovudet og svært lite svart, men som hos dei fleste gjæser er øvre og nedre stjertdekkarane kvite. Mange Branta-artar er mindre i storleik enn gjæser i andre slekter.
Ashanti
Dei fleste ashantiar snakkar twi, eit akanspråk. Mange snakkar også engelsk. Mange ashantiar er kristne eller muslimar, men den tradisjonelle religionen deira har også ei sterk stilling.
Branta
Dei eurasiske artane av Branta har ein meir kystnær utbreiing enn dei «grå gjæsene» i Anser. Jamvel om vinteren held dei seg nær havet.
Ashanti
Tradisjonelt er morslinja (matrilinja) den ættelinja som dannar grunnlaget for den sosiale organisasjonen blant ashantiar. Medlemmar av same ættelinje hjelper kvarandre gjerne med større praktiske gjeremål. Farslinja er også anerkjend, og er særleg knytt til moralske og religiøse plikter. Sjølv om ein rekner slektskap gjennom morsætta, er det menn som har sentrale sosiale posisjonar. Eldre menn og kvinner i kvar ættelinje vel ein leiar som blant anna har ansvar for å ta vare på ein ættestol som symboliserer åndene til forfedrene. Det blir også vald ein hovding i kvar landsby med ansvar for å løysa lokale konfliktar.
Branta
Artslista
Branta i rekkjefølgje etter Clementslista versjon 6.10 frå august 2015 med norske namn etter Norske navn på verdens fugler. Ringgås og kvitkinngås hekkar på Svalbard og trekker langs norskekysten, polargås og raudhalsgås er svært sjeldne gjester under trekk eller streif.
Ashanti
Ashantiriket var eit vestafrikansk rike som eksisterte frå 1670 til 1957 i store delar av dagens Ghana.
Polargås
Polargås (Branta hutchinsii) er ein fugl i andefamilien.
Colleen Lake
Colleen Lake er ein liten innsjø av smeltevatn mellom den nedre delen av Joycebreen og Garwoodbreen i Victoria Land. Han vart oppdaga frå bakken av den amerikanske geologen Troy L. Pewe den 14. januar 1958. Han gav innsjøen namnet «Colleen» fordi innsjøen liknar mange av dei klåre innsjøane i Irland.
Lodi-dynastiet
Lodi-dynastiet (eller Lodhi) var eit pasjtunardynasti som herska over Delhisultanatet frå 1451 til 1526. Det var det siste dynastiet i Delhisultanatet, og blei grunnlagd av Bahlul Khan Lodi då han fortrengde Sayyid-dynastiet. Den siste sultanen av Delhisultanatet var Ibrahim Lodi.
Pearce Dome
Pearce Dome er eit kuppelforma fjell med ei høgd opp mot kring 789 moh med ei snø- og isfri nordside. Det ligg kring 0,5 nautiske mil (0,9 km) vest-nordvest for Khufu Peak og 0,6 nautiske mil (1,1 km) rett aust for Blodwen Peak, på austkysten av Aleksanderøya oppom George VI Sound og George VI-isen i Antarktis. Fjellet vart omtalt med det skildrande namnet The Snow Dome i vitskaplege rapportar tidleg i 1960-åra, og omtalt som Dome av arbeidarane i området. Fjellet er kalla opp etter C.J. Pearce, ein meteorolog i Falkland Islands Dependencies Survey som var vinteren 1961 ved Fossil Bluff i lag med B.J. Taylor og J.P. Smith.
Lodi-dynastiet
Som det føregåande Sayyid-dynastiet hadde ikkje Lodi-dynastiet nokre viktige herskarar, og makta deira kunne vera innskrenkt til nærområda rundt Delhi. Under regjeringstida deira blei Sør-Asia løyst opp i fleire mindre statar under ulike muslimske sultanar oghinduherkarar.
Csak a zene
«Csak a zene» (ungarsk for Berre musikk) er ein song av den ungarske musikkgruppa Depresszió frå 2014. Songen er skriven av Halász Ferenc, Ádám Hartmann, Dávid Nagy, Zoltán Kovács og Miklós Pálffy.
Lodi-dynastiet
Det viktigaste bevarte minnet av Lodidynastiet er byen Agra, som blei grunnlagd av Sikandar Lodi i 1504.
Cheesman Island
Cheesman Island er ei lita klipperik øy utanfor nordkysten av Charcot Island, 1 nautisk mil nord for Mount Martine. Ho vart først observert og fotografert frå lufta i 1929 av sir Hubert Wilkins, som omtrentleg posisjonerte dei. Ho vart kartlagd på nytt frå flyfoto tekne av U.S. Navy Operation Highjump, 1946–47, av D. Searle etter Falkland Islands Dependencies Survey i 1960. Namnet vart foreslått av Advisory Committee on Antarctic Names i 1950 etter S.A. Cheesman, som var pilot på flyturen til Wilkins i 1929.
Afroditefruktdue
Afroditefruktdue (Ptilinopus pulchellus) er ein fugl i duefamilien i slekta Ptilinopus. Arten er utbreidd i regnskogen på Ny-Guinea og på øyene Batanta, Waigeo, Salawati og Misool i Vest-Papua i Indonesia.
Manna
Manna er i følgje Andre mosebok, sekstande kapittel, ein mat Gud gav israelittane å ete medan dei gjekk i ørkenen etter utferda frå Egypt. Det kan også visa til ei søt plantesaft, særleg ei utvunne frå mannaask. Manna er avleidd frå hebraisk man, 'gåve', via arameisk og gresk.
Arnäsvall
Arnäsvall er ein tettstad i Örnsköldsviks kommun i Västernorrlands län i landskapet Ångermanland i Sverige som òg huser Arnäs sockens kyrkje, Arnäs kyrka. Tettstaden ligg ved europaveg 4 cirka tre kilometer nordaust for Örnsköldsvik. Nordvest for Arnäsvall ligg eit gravfelt.
Manna
I følgje Bibelen var maten israelittane kalla «manna» «kvitt som korianderfrø og smaka som honningkake». Det låg som fint rim på marka om morgonen, og dei kunne sanke det i store mengder, men om dei lét noko av det dei hadde sanka vere att til morgons, gjekk det makk i det, og det lukta vondt.
Arnäsvall
Botniabanan sitt prosjektkontor ligg i Arnäsvall.
Manna
Manna er forklart som plantesaft frå tamariskar som veks på Sinaihalvøya, spesielt Tamarix mannifera, ein variant av Tamarix gallica. Plantesafta storknar til søte, velsmakande kuler. Men den planesafta folk i dag kan finne i Sainaiørkenen er ikkje heilt slik Bibelen skildrar mannaen israellittane fekk å ete i ørkenen, så fenomenet er òg forklart på andre måtar, herunder som eit Guds under.
I Johannes' openberring vert kyrkjelyden i stilt i utsikt å få ete av «den løynde manna», kanskje eit symbol på lukka i Paradis.
Karl X av Frankrike
Karl X var konge av Frankrike og Navarra frå 1824 til han abdiserte som følgje av julirevolusjonen i 1830.
Karl var den yngste sonen til den franske kronprinsen Ludvig Ferdinand og Maria Josepha Carolina av Sachsen. Han var bror av både den avretta Ludvig XVI og Ludvig XVIII, som var den første kongen etter restaurasjonen.
Karl X var først kjend som greven av Artois (fransk comte d'Artois) fram til han blei konge av Frankrike i 1824. Han blei gift i 1773 med Marie-Thérèse av Savoie (1756–1805), dotter av kong Viktor Amadeus III av Sardinia. I 1789, i samband med den franske revolusjonen, rømde han frå landet og kom først attende då Napoleon I fall i 1814. Han levde fråskild frå kona si, som døydde i 1805. Karl hadde opphald i Savoie, Torino, Trier og Koblenz før han ved utbrotet av Dei franske revolusjonskrigane i 1792 slo seg ned i Storbritannia, der han budde i London og Edinburgh med elskarinna Louise de Polastron.
Karl X overtok trona etter broren Ludvig XVIII i 1824. Han blei krona 28. mai 1825. Karl X viste seg å vera ein regent som ønska å vinna tilbake stordommen og den eineveldige makta frå fortida, og dette gjorde han lite populær. Ministeren hans Jules de Polignac vekte også negative reaksjonar. Til sist braut Julirevolusjonen ut, og han blei tvinga til å abdisera.
Sonen hans, Louis-Antoine, måtte også skriva under på abdikasjonen. Ein eldre son, Karl Ferdinand, hertug av Berry, blei drepen i 1820. Karl Ferdinand fekk likevel ein son, Henri, hertug av Bordeaux, fødd etter at han døydde. Denne sonen kunne dermed gjera krav på den franske trona. Henri blei likevel ikkje innsett som konge etter Karl X. Makta gjekk i staden over til den fjernare slektningen Ludvig Filip.
The Legend of Zelda: A Link Between Worlds
The Legend of Zelda: A Link Between Worlds er eit action-eventyrspel utvikla og utgjeve av Nintendo til Nintendo 3DS. Det er det syttande spelet i The Legend of Zelda-serien og ein oppfølgjar til The Legend of Zelda: A Link to the Past frå 1991. Spelet vart annonsert i april 2013 og utgjeve i Europa, Australia og Nord-Amerika i november 2013. Ein månad seinare kom det ut i Japan under tittelen The Legend of Zelda: Triforce of the Gods 2.
A Link Between Worlds fekk positive kritikkar og selte over 2,5 millionar kopiar innan fem månader.
Aröd och Timmervik
Aröd och Timmervik er ein svensk tettstad i Stenungsund- og Kungälvs kommun i Västra Götalands län i landskapet Bohuslän. I 2005 hadde tettstaden 558 innbyggjarar, av dette 341 i Stenungsunds kommun.
Gursken Idrettslag
Gursken IL er eit idrettslag i Gurskebotn i Sande i Møre og Romsdal fylke. Idrettslaget vart skipa i 1972. Kato Myklebust var klubben sin fyrste leiar. Tore Tangen Almestad tok over som formann i idrettslaget etter årsmøtet i 2012. A-laget er eit samarbeidslag med naboklubben Larsnes IL og spelar i fjerde divisjon. Gursken IL har òg fleire lag i aldersbestemte klasser, og har fostret ei rekkje spelarar både til større klubbar i høgare divisjonar og til Tippeligaen. Gursken IL er naboklubb til blant andre Hødd, Bergsøy IL, Tjørvåg IL, Larsnes IL og Gurskøy IL.
Mount Phoebe
Mount Phoebe er eit fjell mellom toppen av Neptunbreen og Saturnbreen nær austkysten av Aleksanderøya i Antarktis. Fjellet ligg der fire ryggar kjem saman. Toppen er ein liten mesa av konglomerat med ei høgd opp mot kring 300 m over den omliggande isen. Det vart først fotografert av Lincoln Ellsworth, 23. november 1935, under ein flytur over Antarktis og kartlagd frå flyfoto av W.L.G. Joerg. Det vart namngjeve av United Kingdom Antarctic Place-Names Committee (UK-APC) frå plasseringa nær Saturnbreen etter Phoebe, ein av månane til Saturn.
Magne Wergeland
Magne Wergeland var ein norsk lærar og forfattar frå Brekke i Gulen kommune i Sogn og Fjordane. Han busette seg på Austlandet.
Håkon Mosby
Håkon Mosby var ein norsk oseanograf og var professor i fysisk oseanografi ved Universitetet i Bergen i 25 år. Han medverka med grunnleggande arbeid innan både oseanografi og meteorologi. Han hadde mange tillitsverv og fekk mange prisar både nasjonalt og internasjonalt, noko som vitnar om at han var ein stor vitskapsmann, pedagog, administrator og forskingspolitikar.
Magne Wergeland
Bøkene Magne Wergeland skreiv, var på nynorsk. Han skreiv både reiseskildringar, barnebøker, diktsamlingar og romanar. Magne Wergeland døydde i 1973.
Håkon Mosby
I 1947 tok han over som professor i fysisk oseanografi ved universitetet etter Bjørn Helland-Hansen. Han vart same året leiar for Geofysisk institutt, fram til 1958, og i 1964-1968 var han formann i Den nasjonale kommisjonen for geodesi og geofysikk. I ein viktig vekstfase for UiB var han dekanus ved Det matematisk-naturvitskaplege fakultetet frå 1954 til 1959, og i perioden 1966-1971 var han rektor ved universitetet. Frå 1970 til 1973 var han styremedlem i Chr. Michelsens Institutt for Naturvitenskap og Åndsfrihet
Mosby brukte òg mykje av tida si i internasjonale organisasjonar. Han var president i International Association of Physical Oceanography frå 1954 til 1960, medlem av fleire komitear under International Union of Geodesy and Geophysics frå 1948 til 1970 og under UNESCO frå 1948. Han var formann i NATO Subcommittee on Oceanographic Research 1960–1965, norsk medlem av NATO Science Committee 1965–1969 og formann i Nordisk kollegium for fysisk oseanografi 1965–1970.
I tillegg til virket sitt som forskingspolitikar, gjorde Mosby eit godt arbeid som universitetetslærar. Han var ein aktiv forskar som etter 1948 publiserte meir enn 60 større og midnre vitskaplege avhandlingar. På tampen av virket sitt ved Uib skreiv han ned tankane sine om plassen universitetet hadde i samfunnet i Quo vadis Universitas? (1971).
Håkon Mosby hadde privat mange interessefelt, og musikk var ein stor hobby. han var mellom anna ein habil fiolinist.
Æresprisar
Då Universitetet i Bergen i 1980 fekk nytt havforskingsfartøy til erstatning for «Helland-Hansen», som forliste i Norskehavet i 1976, vart det døypt «Håkon Mosby». Dette fartøyet er framleis i drift.
Mosby var mellom anna medlem av Det Norske Videnskaps-Akademi (1948) og dei finske og svenske vitskapsakademia. Han fekk Prins Albert-medaljen i 1960, Fridtjof Nansen-medaljen i 1965 og Harald Sverdrup-medaljen i 1980. Han vart utnemnd til kommandør av St. Olavs Orden i 1971 og æresdoktor ved University of Newcastle same år.
Mosbybreen i Antarktis og Mosbytoppen på Bouvetøya er begge kalla opp etter Håkon Mosby.
Arnö
Arnö er ein tettstad i Nyköpings kommun i Södermanlands län i Södermanland i Sverige. I 2005 hadde tettstaden 3 925 innbyggjarar.
Ostryjodden
Ostryjodden er eit nes som stikk ut av isbremmen langs kysten av Dronning Maud Land. Neset dannar vestsida av innløpet til Leningradbukta. Det vart kartlagd av Den sovjetiske antarktisekspedisjonen i 1959 og namngjeve Mys Ostryj (Vinkelneset).
Grasordenen
Grasordenen (Poales) er ein særs stor og viktig orden av einfrøblada plantar Han er ein del av kladen Commelinidae. Han er trolig den økonomisk mest betydelege av alle planteordenar. Gras- og kornartane høyrer til her.
Arnö
Arnö ligg sør for administrasjonssenteret Nyköping, langs riksväg 53 og jernbanen mot Oxelösund. I området ligg mellom anna Arnöanstalten, Herrhagsskolan og Långsättersskolan.
Grasordenen
Fellestrekk for [artane i denne ordenen er at due har karsystem heilt ut i blada, og dei avleirer SiO2 i blada.
Arnö
Området blei første gong utbygd på slutten av 1970-talet i regi av dåverande BPA og Anders Diös. Deretter har området gradvis blitt utvida.
Her finn ein idrettslaget Arnö IF, som driv med baseball og softball.
Grasordenen
Gruppa har 17 familiar, med om lag 950 slekter og anslagsvis 21 000 artar.
José Fonte
José Miguel da Rocha Fonte er ein portugisisk fotballspelar som sidan 2018 har vore aktiv i den franske klubben Lille OSC. Han vart europameister 2016 med Portugal og vart i 2021 fransk seriemeister for Lille. Midtstopparen gjorde elles teneste i Southampton FC i sju år.
DeAtley Island
DeAtley Island er ei stor isdekt øy som ligg 10 nautiske mil aust for Spaatz Island ved sørsida av Ronne Entrance. Øya vart observert og grovt kartlagd frå lufta av Ronne antarktiske forskingsekspedisjon (RARE), 1947–48, og vart seinare namngjeven av Finn Rønne for oberst Ellsworth DeAtley i US Army, og kona Thelma DeAtley, som medverka med klede og mat som støtte til RARE.
Otomeodden
Otomeodden er eit nes 2 nautiske mil (3,7 km) sørvest for Solsprettodden på kysten av Dronning Maud Land. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957-62. Namnet «Otomenohana» or «Otome-no-hana» (Jentenasa) vart gjeve av JARE i 1973.
Hayesbreen i Coats Land
Hayesbreen er ein isbre i Antarktis søraust i Weddellhavet kring 27 km vest-sørvest for Dawson-Lambtonbreen. Han vart oppdaga under ein flytur med eit U.S. Navy LC-130-fly over Caird Coast den 5. november 1967, og vart kartlagt av US Geological Survey frå fotografi teken på denne tida. Han vart namngjeve av Advisory Committee on Antarctic Names etter kapteinløytnant Winston R. Hayes som var pilot på flyturen.
Connell Pond
Connell Pond er eit isdekt tjern i Labyrinth i Wright Valley i McMurdo Dry Valleys i Antarktis. Tjernet ligg i Healy Trough, 1 km sør for Rodriquez Pond. Det vart namngjeve av Advisory Committee on Antarctic Names (2004) etter Laurie Connell ved University of Maine, leiaren for ei feltgruppe frå United States Antarctic Program som tok prøvar frå tjernet i 2003–04.
Craig Pond
Craig Pond er eit ferskt, isdekt tjern 1 km aust for Dauphin Pond i Labyrinth i Wright Valley i McMurdo Dry Valleys. Han vart namngjeven av Advisory Committee on Antarctic Names (2004) etter Scott D. Craig i U.S. Fish and Wildlife Service i Orland i Maine, eit medlem av ei gruppe frå United States Antarctic Program som tok prøvar frå tjerna i Labyrinth i 2003–04.
El'ad
El'ad, òg skrive Elad (hebraisk skrift אלעד), er ein by i Sentral distrikt i Israel. Han ligg kring 25 km aust for Tel Aviv langs vegen mellom Rosh HaAyin og Shoham. I 2009 hadde byen eit folketal på 36 300. El'ad er den einaste staden i Israel som offisielt har status som ein religiøs kommune. Namnet El'ad tyder «Gud for alltid», men er òg namnet på eit medlem av Efraim-stamma, som budde i dette området (Første Krønikebok 7:21).
Historie
Bygginga av El'ad byrja seint i 1990-åra, då regjeringa i 1990 avgjorde å byggje ei rekkje busetnader langs grensa til Vestbreidda under den dåverande bustadministeren Ariel Sharon, og gav raskt bustad for 50 000 innbyggjarar. Byen vart bygd frå starten av som eit planlagt samfunn i følgje byplanleggingsparadigme som minna om Modi'in og den nærliggande Shoham. Medan desse byane hadde ein blanda folkesetnad av ikkje-religiøse og religiøse jødar, var El'ad opphavleg planlagt for ei blanding av moderne ortodokse/religiøse sionistiske jødar og ultraortodokse haredi-jødar. Størsteparten av innbyggjarane er haredi-jødar. Leiligheitene er tilpassa folkegruppa som har ein tendens til å ha større familiar enn den gjennomsnittleg folkesetnaden.
I 1998 hadde El'ad alt fått status som lokal kommune og i februar 2008 fekk El'ad bystatus.
Dolleman Island
Dolleman Island er ei rund, isdekt øy, som ligg 13 km aust for Cape Boggs, utanfor austkysten av Palmer Land. Ho vart oppdaga i 1940 av medlemmar frå East Base i U.S. Antarctic Service.
Øya vart kalla opp etter sersjant Hendrik (Henry) Dolleman (1905-1990) som var med admiral Richard E. Byrd i Antarktis i 1939 og 1955.
Iskjernar
British Antarctic Survey (BAS) nytta Dolleman Island til å bore etter iskjernar i 1976, 1986 og 1993.
Pholourie
Pholourie, også skrive phulourie eller phoulourie, er ein type gatemat som er vanleg i Trinidad og Tobago  og også kjent i Guyana og Suriname. Retten består av frityrsteikte bollar laga av ei krydra røre, med chutney til.
Røra er laga av kveitemjøl, eventuelt malne splitterter eller ertemjøl, vatn og krydder. Krydringa er gjordt med ymse kombinasjonar av mellom anna kvitløk, chili, gurkemeie, safran, løk og spisskarve. Bollane vert laga til i storleik som bordtennisballar og frityrsteikte i olje. Dei vert serverte nysteikte og varme, med ein chutney til å dyppe dei i. Tamarindchutney og mangochutney er vanleg, men yoghurt kan også brukast som dip.
Retten kom til Trinidad og Tobago og Guyana med innvandrarar med opphav i India. Dei vart sende dit av britane som del av «kontraktsteneste-systemet» (indenture) etter at slaveriet vart forbode på 1800-talet. Dei tok med seg matskikkane heimefrå og tilpassa dei til dei lokale råvarene. Det er tradisjon å ete pholourie under holifestivalen. Namnet pholourie kjem truleg frå fuluri, ein rett frå den bengalske mattradisjonen som liknar den indiske retten pakora.
Pholourie er kjend frå songen «Pholourie Bina Chutney» av Sundar Popo, rekna som opphavsmannen til såkalla «chutney music».
The Wizarding World of Harry Potter ved Universal Studios Hollywood
The Wizarding World of Harry Potter (Universal Studios Hollywood) er ein park med temaet Harry Potter ved Universal Studios Hollywood i Universal City i California i USA. Han opna i 2016.
Isgang
Isgang er is i elvar og innsjøar som bryt opp på grunn av auka vassføring og vert ført med vasstraumen nedover vassdraget. Ein har to typar, flaumisgang og vinterisgang.
Vinterisgang skjer i innlandsvassdrag der det er tilstrekkeleg fall til at islegginga skjer med sterk danning av sørpeis, botnis (òg kalla sarr), oppstuving av is og oppbygging av isdammar. Normalt sett vil slike isdammar raskt isleggast, og varmetilførsel frå botn, innstråling og varme frå fallenergien vil lause opp ismassane i eit samla løp, der elva skjer seg ned. Etter kvart kan ein oppdemt isdam lausne, særleg ved vêromslag, og om vassmassen då vert frigjort brått kan han bryte gjennom isdammar nedanfor, slik at flaumbølgja får så stort tilskot av vatn at han held fram nedover elva som ei vandrebølgje. Bølgja vil først stoppe opp når fallet blir for lite til å oppretthalde bølgja. I somme vassdrag får ein vinterisgang kvart år i november-desember.
Begge typar isgang kan gjere stor skade på elvebreiddene, bruer og andre byggverk. Nokre stader bruker ein eksplosiv til å bryta opp isdammar før det samlar seg opp så mykje vatn og is at det vil føra til ein kraftig flaum.
Vårisgang er vanleg i mange elvar på Austlandet, Trøndelag og Finnmark, og i Mellom- og Nord-Sverige. Andre stader som ofte får isgang er dei nordlege elvane i Sibir og Nord-Amerika.
Jeffriesbreen
Jeffriesbreen er ein isbre mellom Lenton Bluff og Maro Cliffs, som flyt nordvestover i minst 8 nautiske mil gjennom Theron Mountains i Antarktis. Han vart først kartlagt i 1956–57 under Commonwealth Trans-Antarctic Expedition og kalla opp etter Peter H. Jeffries, ein meteorolog i den fremre gruppa på ekspedisjonen i 1955–56.
Mount Morley
Mount Morley er eit fjell med ei høgd opp mot kring 1550 moh i sørlege delen av Lassus Mountains, nordvest på Aleksanderøya i Antarktis. Det vart først kartlagd frå flyfoto tekne av Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960. Det vart namngjeve av United Kingdom Antarctic Place-Names Committee (UK-APC) etter Thomas Morley (1557–1603), ein engelsk komponist.
Yaren
Yaren er eit distrikt på Nauru og vert rekna som hovudstaden i landet. Det ligg sør på øya og er tettare folkesett.
FourFiveSeconds
«FourFiveSeconds» er ein song spelt inn av Rihanna, Kanye West og Paul McCartney. Han vart skriven og produsert av West, McCartney, Mike Dean, Dave Longstreth og Noah Goldstein med hjelp av Kirby Lauryen, Ty Dolla Sign, Dallas Austin, Elon Rutberg og Robyn Fenty. Songen vart første gong vist fram på av West på iHeartMedia Music Summit den 21. januar 2015, og vart posta på den offisielle nettsida til Rhianna den 24. januar. Same dagen vart songen tilgjengeleg for digital nedlasting. «FourFiveSeconds» er ein folk-pop-, pop- og soulpop-song framført med akustisk gitar, orgel og bassgitar.
For å marknadsføre songen vart det laga ein musikkvideo i svartkvit, regissert av den nederlandske fotografduoen Inez og Vinoodh i New York City. Rihanna, McCartney og West framførte «FourFiveSeconds» for første gongen under Grammyprisutdelinga den 8. februar 2015.
Singelen er sidan blitt spelt av fleire andre artistar, som den kanadiske rapperen Drake og britiske James Bay.
Medverkande
Medverkande frå omslaget til CD-singelen og ASCAP
Maskerademaurvaktar
Maskerademaurvaktar, Pithys albifrons, er ein fugl i maurfuglfamilien. Han har habitat i tropiske fuktige låglandsskogar og er utbreidd i nordlege Sør-Amerika inn i  utkanten av Amazonasbassenget.
Skildring
Maskerademaurvaktar er ca. 13 centimeter lang og veg 21 gram. Begge kjønna er like, underside, hale og nakke er raudbrun. Overside og venger er mørk blågrå, hovud og strupe er svart med kvit augelinje. Rundt nebbet og framhovud har dei kraftige, kvite bustar som dannar to «horn» og «fippskjegg».
Maskerademaurvaktar er ofte den mest talrike maurfølgjande arten som følgjer svermar av vandremaur.
I Peru lever han i nordvestre Amazonas regnskog: i nordlege Loreto-regionen, sørover langs skråninga på austsida av Andes til Junín-regionen, opp til 1350 moh. I Venezuela finst han i dei søraustre delstatane Bolívar, Amazonas og i grenseområda i vestre Apure. Dei andre landa han kan treffast i er Colombia, Ecuador, Guyana, Surinam, Fransk Guyana og Brasil.
Acid Queen
Oversyn
Acid Queen har henta tittelen frå rolla til Tina Turner i Ken Russell sin filmversjon av den klassiske rockeoperaen til The Who, Tommy, der òg Elton John, Eric Clapton, Jack Nicholson, Ann-Margret og Roger Daltrey spelte. Side A av den originale vinylplata består av coverversjonar av rockelåtar. Utanom ei nyinnspeling av tittelsporet, inneheld han Rolling Stones sine «Under My Thumb» og «Let's Spend the Night Together», The Who sin «I Can See For Miles» og Led Zeppelin sin «Whole Lotta Love». Side B var skriven og hovudsakleg produsert av Ike og Tina Turner, og inneheld den siste middels suksessrike R&B-singelen for Ike & Tina Turner, den disco-aktige «Baby Get It On» (US #88, R&B #31). Andre singlar frå albumet var «Whole Lotta Love» (#61 R&B) og «Acid Queen», som kom ut tidleg i 1976.
Acid Queen-albumet er gjeve ut på både vinyl og CD med forskjellige omslag av både EMI Music og den nederlandske etiketten Disky Communications. Den første utgjevinga av albumet på CD inneheld tre bonusspor henta frå Ike & Tina Turner-albuma The Hunter og Outta Season.
Richard E. Byrd
Biografi
Richard Evelyn Byrd vart fødd i ein rik virginiafamilie den 25. oktober 1888. Han starta utdanninga si ved University of Virginia før han søkte seg over til, og vart utdanna ved United States Naval Academy i 1912. Han lærde å fly under første verdskrigen som kadett i den amerikanske marinen US Navy der han fekk ei sterk kjensle for flyging og utvikla nye teknikkar for navigering av fly i ope farvatn, bruk av avdriftsindikator og sekstant. Ekspertisen hans på dette området førte til at han vart teke ut til atlanterhavsflyginga til marinen i 1919. Av dei tre NC-4 flybåtane var det berre ein som klarte å fullføre turen.
Flyging mot Nordpolen, 1926
Den 9. mai 1926 gjorde Byrd og Floyd Bennett eit forsøk på å fly over Nordpolen. Ved tilbakekomst til Ny-Ålesund på Spitsbergen hevda dei å ha vore over polen, men dei var ikkje istand til å presentere navigasjonsdata som kunne stadfeste påstanden deira. Seinare gransking av dagbøkene deira, reisetida, farten til flyet og analysar av vêr- og vindtilhøve førte til at mellom anna Bernt Balchen har framsett stor tvil om dei verkeleg nådde Nordpolen. Ikkje destod mindre skaffa turen Byrd ry og sikra han finansiell støtte for vidare framstøyt mot Sørpolen.
Atlanterhavsflyginga 1927
Byrd med eit mannskap på tre, blant dei Bernt Balchen, flydde med sin Fokker Trimotor «America» eit forsøk på å fly utan stopp frå New York 29. juni 1927 til Paris. Turen enda med ei naudlanding i Bretagne
Første ekspedisjonen til Antarktis og Sørpolen, 1928-1930
I 1928 starta Byrd den første ekspedisjonen sin til Antarktis. Ekspedisjonen omfatta to fartøy og tre fly. Ein base vart oppretta i Hvalbukta på Rossbarrieren og dei starta vitskaplege ekspedisjonar med hundeslede, motorslede og fly. Fotografiske ekspedisjonar og geologiske undersøkingar vart gjort gjennom den antarktiske sommaren. Ekspedisjonen hadde konstant radiosamband med omverda.
Etter den første vinteren sin i basen fortsette ekspedisjonen og gjorde den kjende flyginga mot Sørpolen og tilbake. Byrd, saman med sin co-pilot/navigatør Bernt Balchen, co-pilot/radiomann Harold June, og fotograf Ashley McKinley, flydde dei «Floyd Bennett» til Sørpolen og tilbake i løpet av 18 timar, 41 minutt. Dei hadde vanskar med å få tilstrekkeleg høgd for å nå opp til Polplatået og måtte dumpe, tomme bensintønner, såvel som all reserveproviant. Turen vart gjennomført med hell og førte Byrd inn i historiebøkene. Etter nok ein sommar returnerte ekspedisjonen den 18. juni 1930.
Dei seinare ekspedisjonane til Byrd til Antarktis
Byrd gjennomførte ytterlegare fire ekspedisjonar til Antarktis i 1933–35, 1939]]–40, 1946–47 og 1955–56.
På den andre ekspedisjonen sin 1934, var Byrd fem vintermånader åleine i ei hytte og utførte meteorologiske målingar. Han vart kolosforgifta og var nær ved å omkome. Det var berre på grunn av at hans daglege radiomeldingar vart uklåre at kollegaene hans ved basen fatta mistanke og tok seg fram til hytta.
Etter to mislukka turar klåre ekspedisjonen sin lege og to menn å kome seg fram til hytta. Dei var der til 12. oktober då eit fly frå basen kunne hente Byrd og legen ut. Dei andre tok seg tilbake til basen med traktor.
Den tredje ekspedisjonen til Byrd, United States Antarctic Service Expedition, var den første der han hadde offisiell støtte frå den amerikanske regjeringa. Berre få månader etter han kom til Antarktis måtte han returnere til Washington i mars 1940 då det på grunn av krigen var ønskeleg at han var til stades i USA. Resten av ekspedisjonen vart verande i Antarktis.
Den fjerde ekspedisjonen, Operation Highjump, var han den til då største antarktiske ekspedisjonen.
Byrd leia òg Operasjon Deep Freeze der det vart oppretta ein permanent antarktisk base ved McMurdo Sound, i Hvalbukta og på Sørpolen i 1955. Den gongen var han i lag med Andrew Van Mincey, som Minceybreen er kalla opp etter. Denne gongen vart han i Antarktis berre nokre få månader.
Utmerkingar
Då Richard Byrd døydde den 12. mars 1957, hadde han oppnådd å få 22 utmerkingar, av desse vart ni tildelt for djervskap og to for heltemot ved å redde andre sine liv.
Blant medaljane er Medal of Honor, Congressional Life Saving Medal, Navy Distinguished Service Medal, Distinguished Flying Cross og Navy Cross.
I 1927 vart flyplassen i City of Richmond gjeve namnet Richard Evelyn Byrd Flying Field, no Richmond International Airport, i Henrico County. Byrd sin Fairchild FC-2W2, NX8006, «Stars And Stripes» er plassert i Virginia Aviation Museum på utlån frå National Air and Space Museum, Washington, D.C.
Robert Frost
Robert Lee Frost var ein amerikansk poet. Frost vann Pulitzerprisen fire gonger og blir rekna som ein av dei viktigaste poetane på 1900-talet.
Richard E. Byrd
Utmerkingar
Eit krater på månen har fått namnet hans, og Mount Byrd på Rossøya i Antarktis er kalla opp etter han. Ved den amerikanske Antarktis-basen McMurdo Station er oppført Richard E. Byrd Historic Monument, ei bronsebyste på svart marmor oppført i 1965 med skildring av Richard Byrd si polarverksemd. Bysta er oppført på lista til Antarktistraktaten over historiske stader og kulturminne i Antarktis.
Robert Frost
Liv
Frost vart fødd i San Francisco i California. Faren døydde då Frost var tolv år, og familien flytta frå San Francisco til Lawrence i Massachusetts. Han studerte ei lang tid ved Dartmouth College, men vendte attende til Lawrence og arbeidde som lærar, fabrikksarbeidar og avisbud, og etter at han måtte forsørge ein veksande familie, som farmar i Derry, New Hampshire. Mange av dei kjende dikta hans skreiv han om morgonen i tida rett før han starta på gardsarbeidet. Han makta ikkje få god nok avkastning av farmen og etter ni år tok han til som engelskærar att, denne gongen ved Pinkerton Academy (no Plymouth State University i New Hampshire).
Richard E. Byrd
Utmerkingar
Byrd vart innlema i National Aviation Hall of Fame i 1968.
Robert Frost
Liv
I 1912 busette Frost og familien seg i Glasgow, seinare i Beaconsfield, ein forstad til London der han skreiv fleire av dei dikta som han sinare blei kjend for. I 1913 gav han ut si første diktsamling, A Boy’s Will. I London blei Frost kjend med T.E. Hulme, Edward Thomas og Ezra Pound. Lik Frost var Pound ein amerikansk poet som hadde slått seg ned i London. Pound skreiv seinare ein av dei mest akta oversiktene over verka til Frost.